ปากีสถานยืนยันความมั่นคงปลอดภัย ของคลังอาวุธนิวเคลียร์ในประเทศ
ทางกองทัพของปากีสถานออกมายืนยันว่าคลังอาวุธนิวเคลียร์ของประเทศได้รับการปกป้องอย่างดีและปลอดภัยแม้ว่าประเทศจะตกอยู่ในสภาพวิกฤติ ทางการเม
ปากีสถานเป็นประเทศผลิตอาวุธนิวเคลียร์ชาติมุสลิมชาติเดียวในโลกในขณะนี้ และเคยทดสอบยิงขีปนาวุธนิวเคลียร์มาแล้วเมื่อหลายปีก่อนตอนที่ขู่จะทำสงครามกับอินเดีย การลอบสังหารนางเบนนาเซีย บุตโต ผู้นำพรรคประชาชนปากีสถาน ซึ่งเป็นพรรคการเมืองที่ได้รับความนิยมสูงเป็นชนวนให้เกิดการจลาจล ครั้งใหม่ในชาตินิวเคลียร์แห่งนี้ ทำให้ความกังวลกันขึ้นอีกระลอกหนึ่งต่อความมั่นคงปลอดภัยของคลังอาวุธนิเคลียร์เพราะเกรงกันว่าอาจจะมีโอกาสตกไปอยู่ในมือของฝ่ายแนวคิดสุดโต่งทางศาสนาที่สนับสนุนกลุ่มทาเลบัน แต่ทางกองทัพปากีสถานออกมายืนยันต่อสื่อมวลชนปากีสถานและสื่อมวลชนนานาชาติว่าคลังอาวุธนิวเคลียร์ปากีสถานปลอดภัยต่อการจรากรรมใดใดของกลุ่มผู้ก่อการร้าย พลตรี วาฮิ้ด อาร์ช้าด โฆษกของกองทัพปากีสถานบอกว่าไร้เหตุผลที่จะมานั่งกังวลกันว่าคลังอาวุธนิวเคลียร์ปากีสถานจะตกไปอยู่ในมือของผู้ก่อการร้าย เพราะคลังอาวุธนิวเคลียร์ปลอดภัยดีและปากีสถานมีระบบการ รักษาความปลอดภัยคลังอาวุธนิวเคลียร์อยู่ในระดับที่ดีเยี่ยมที่สุดในโลกแห่งหนึ่ง แต่คุณอับดุล ฮาหมิด ไนเยอร์ ผู้เชี่ยวชาญด้านการสั่งสมอาวุธนิวเคลียร์ ชาวปากีสถานบอกกับวีโอเอภาคภาษาไทยว่าเขาไม่เห็นด้วยกับทางกองทัพ คุณไนเยอร์บอกว่า ความกลัวนี้สมเหตุสมผล และเข้าใจได้ ดังนั้นมีทางเดียวที่ปากีสถานจะสา มารถลบความกังวลของประชาชนของตนและนานาชาติ ได้ก็คือต้องแก้ปัญหาความไม่สงบภายในประเทศให้ได้แทนที่จะเอาแต่ป่าวประกาศบอกชาวบ้านว่าไม่ควรจะกังวลเรื่องความมั่นคงของคลังอาวุธนิวเคลียร์ อย่างไรก็ดีคุณไนเยอร์ไม่ประหลาดใจที่ทหารออกมาพูดเช่นนั้นเพราะต้องการสร้างความมั่นใจให้กลับคืน แต่เขาถือว่ายังเป็นการเกาไม่ถูกที่คัน ผู้เชี่ยวชาญด้านการสั่งสมอาวุธนิวเคลียร์ในภูมิภาคยองบอกกับวีโอเอภาคภาษาไทยว่า ความกลัวที่เกิดขึ้นไม่ได้เกี่ยวโยงถึงมาตราการการรักษาความปลอดภัยของกองทัพในการป้องกันคลังอาวุธนิวเคลียร์แต่เป็นความกลัวที่เกิดมาจากปัญหาความมั่นคงภายในปัญหาการก่อการร้ายในปากีสถาน และการรักษาความปลอดภัยสาธารณชนต่างหาก อย่างไรก็ดีคุณไนเยอร์ยังกังวลด้วยว่าไม่เฉพาะกลุ่มก่อการร้ายเท่านั้น ที่เป็นภัยต่อคลังอาวุธนิว เคลียร์ปากีสถานแต่บรรดานักการเมืองกลุ่มเคร่งศาสนาก็น่ากลัวพอๆ กัน คุณไนเยอร์บอกกับวีโอเอภาคภาษาไทยว่ามีผู้นำพรรคการเมืองเคร่งศาสนา หลายๆพรรคในปากี สถานได้ประกาศตลอดมาว่าอาวุธนิวเคลียร์ของปากีสถานไม่ควรจะจำกัดว่าเป็นของปากีสถานเท่านั้นแต่ควรเป็นของชาติมุสลิมทั้งโลก และถ้าหากพวกเขาเห็นว่ามีชาติใดชาติหนึ่งมารังแกคนมุสลิมพวกเขาจะใช้อาวุธนิวเคลียร์ของปากีสถานต่อชาตินั้นๆ ทันทีเขาบอกว่าแม้ว่านักการเมือง เคร่งศาสนาเหล่านี้แม้ไม่ได้อยู่แถวหน้าแต่ก็มีโอกาสที่จะสร้างอำนาจทางการเมืองมากขึ้นในอนาคต